alexandrainst/scandi-wiki huggingface dataset:
Lilian Harvey

Lilian Harvey, eg. Helen Lilian Muriel Pape (født 19. januar 1906 i Hornsey i London, død 27. juli 1968 i Juan-les-Pins i Frankrike) var en britiskfødt tysk skuespiller.

Som åtteåring flyttet hun med sin britiske mor og tyske far til Tyskland. Ved utbruddet av første verdenskrig ble hun sendt til Sveits. Der studerte hun ballett og som 17-åring gjorde hun sin debut i en musikal i Wien.

I 1925 spilte hun i sin første film, Liebe und Trumpetenblasen, og ble snart en av de mest populære stjernene i filmoperetter. Hun prøvde lykken i Hollywood i 1933 uten større fremgang og det er for sin karriere i Tyskland på 1930-tallet hun huskes i dag, med musikaler som Veien til paradis (1930) og Kongressen danser (1931).

Filmer i utvalg 
1925 - Liebe und Trumpetenblasen
1926 - Den kyske Susanne
1927 - Ekteskapsferie (Eheferien)
1929 - Hennes mørke punkt
1929 - En modells oplevelser (Adieu Mascotte)
1930 - Drømmenes vals
1930 - Hokuspokus
1930 - The Love Waltz
1930 - Veien til paradis
1930 - På fersk gjerning
1931 - Eneste kvinne ombord
1931 - Kongressen danser
1932 - To hjerter og ett slag
1932 - En blond drøm
1933 - Looloo gjør karriere
1935 - En sang forfører (Let's Live Tonight)
1935 - Sorte roser
1936 - Føflekken
1937 - Syv ørefiker
1938 - Kvinnen ved roret
1939 - Castelli in aria/Ins blaue Leben
1940 - Serenade

Referanser

Eksterne lenker 
 
 

Tyske skuespillere
Fødsler i 1906
Dødsfall i 1968
Alfred Abel

Alfred Peter Abel (født 12. mars 1879 i Leipzig, død 12. desember 1937 i Berlin) var en tysk skuespiller og regissør.

Filmografi (utvalg) 
 1913 Sodoms Ende
 1919 Kameraden
 1922 Den brennende åker
 1922 Dr. Mabuse
 1922 Fantom
 1922 Flammen (Die Flamme)
 1924 Storhertugens finanser (Die Finanzen des Grossherzogs)
 1926 Menschen untereinander
 1924 Metropolis
 1928 Demimonde-prinsessen (Prinzessin Olala) 
 1928 Penger (L'Argent)
 1930 Mary
 1931 Kongressen danser (Der Kongreß tanzt)
 1933 Brennendes Geheimnis
 1935 Victoria
 1936 Hoffkonserten (Das Hofkonzert)
 1937 Syv ørefiker

Referanser

Eksterne lenker 
 

Tyske skuespillere
MAME

MAME (en forkortelse for Multiple Arcade Machine Emulator) er en fri og åpen emulator som er konstruert for å gjenskape maskinvaren i arkadespill i programvaren til moderne personlige datamaskiner og andre plattformer. Intensjonen er å bevare spillene for senere generasjoner. MAME refererer til de indre mekanismene i den emulerte arkademaskin; evnen til å kjøre spillene er betraktet som en vakker biieffekt. Joystiq har listet MAME som en applikasjon som enhver spillentusiast burde ha.

Referanser

Videospillemulatorer
Programvare fra 1997
Svanviken arbeidskoloni

Svanviken arbeidskoloni, også kalt Svanviken Arbeiderkoloni, var en arbeids- og boinstitusjon i Eide i Hustadvika kommune på Nordmøre der «omstreiferfamilier» i Norge skulle vennes til å bli fastboende.  Stedet var i drift fra 1908 til 1989 under styring av Norsk misjon blant hjemløse. Oppholdet var preget av kontroll og umyndiggjøring.

Historie
I 1907 ble Foreningen til Modarbeidelse af Omstreifervæsenet, en organisasjon som fra 1935 ble kalt Norsk misjon blant hjemløse, tildelt ansvaret av regjeringen å bosette «omstreiferne». Året etter, i 1908, kom de første familiene til misjonens arbeidskoloni på Svanviken.

Arbeidskolonien ble brukt med det formål å assimilere mindre stedsbundne folkegrupper som tatere inn i en akseptabel livsstil etter misjonens målestokk. Dette ble oftest gjort under tvang, med trussel om å miste barn eller annen straff som eneste andre utvei. Da mange ble sendt til arbeidskolonien etter å ha blitt fanget opp av sosiale tjenester eller politi, var det for mange tilsynelatende en bedre løsning å dra dit og forsøke å tilpasse seg en mer akseptert livsstil, enn å risikere verre straff. Støtte til å skaffe seg fast bosted etter oppholdet var brukt for å lokke beboerne over til en mer akseptert livsførsel, men med en overhengende trussel om annen straff er graden av valgfrihet diskutabel. Sterilisering av beboerne på Svanviken ble også gjort i utstrakt grad, ofte under trussel om andre konsekvenser, som frafall av bostøtten etter oppholdet eller å bli fratatt sine barn. Grunnen til steriliseringen var at man mente omstreifernes livsstil var arvelig, og at de ikke egnet seg til å oppdra barn.

Vibeke Løkkebergs dokumentar om leiren som en del av NRK-serien Vindu mot vår tid i 1973 skapte i sin tid nok oppstuss og påfølgende diskusjon til at den til sist ble avviklet.

Noen av lokalene på Svanviken har etter den tid blitt brukt til andre formål, som blant annet rusavvenning. Barnehagedriften ble overtatt av kommunen i 1989 og betjener i dag lokalbefolkningen.

Referanser

Eksterne lenker
 
 Kildenett.no om Svanviken arbeidskoloni
 Søkbar digitalkopi av Agnar Austviks Svanviken gjennom 70 år : 1908-1978 : festskrift ved jubileet 1978
 Søkbar digitalkopi av Leif Bodin Larsens Tatere før og nå : oppreisning for et folk (1997)
 Svanviken arbeidskoloni, artikkel hos Norgeshistorie.no

Byggverk i Hustadvika
Romani
Frihetsberøvelse
Hustadvikas historie
Eide
Prothema

Se Systematisk inndeling

Prothema er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, avlange, langbeinte trebukker. Antennene er omtrent så lange som kroppen, og i alle fall de midterste leddene mer eller mindre sagtakkede. Kroppen er vanligvis matt svart, men pronotum og/eller dekkvingene har ofte hvite, gule eller rødaktige tegninger.

Utbredelse 
Gruppen er utbredt i Sørøst-Asia.

Systematisk inndeling  
Slektslisten følger . 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Prothemini Lacrodaire, 1869
 Slekten Prothema Pascoe, 1857  
 Prothema angulifera Aurivillius, 1916  
 Prothema aurata Gahan, 1906  
 Prothema belli Gardner, 1925  
 Prothema cakli Heyrovský, 1967  
 Prothema coomani Pic, 1934  
 Prothema exclamationis Pesarini & Sabbadini, 1999  
 Prothema fasciolata Aurivillius, 1924  
 Prothema humeralis (Pascoe, 1857)  
 Prothema laosensis Gressitt & Rondon, 1970  
 Prothema leucaspis Chevrolat, 1863  
 Prothema liciata Holzschuh, 2007  
 Prothema lineata Pic, 1920  
 Prothema ochraceosignata Pic, 1915  
 Prothema plagifera Aurivillius, 1924  
 Prothema signata Pascoe, 1857  
 Prothema sinuosa Holzschuh, 2007    
 Prothema sulawensis Hüdepohl, 1998  
 Prothema tibiella Holzschuh, 2007  
 Prothema variicornis Pascoe, 1886  
 Prothema viridicana Holzschuh, 2007

Referanser

Kilder 
 Katalog med utbredelsesdata

Eksterne lenker 
 
 
 Bildegalleri over gruppen 

Cerambycinae
Biller formelt beskrevet i 1857
Fortunstræde

Fortunstræde er en gate i Indre By i København som går fra Nikolaj Plads og Admiralgade i øst til Højbro Plads og Ved Stranden i vest. 

Navnet peker tilbake på gjestgivergården Fortunen som lå på hjørnet av Fortunstræde og Ved Stranden. Fortunens eier i årene 1706–20 var gehejmearkivar Frederik Rostgaard.  I 1750 skiftet stedet navn til Den Gyldne Fortun og denne brant ned i 1795.

Fortunstræde 7 / Ved Stranden 18 ble deretter oppført i årene 1796–98 for traktøren Heinrich Wilhelm Løbel. Fra 1798–1876 lå her Hotel Royal som i en årrekke var bebodd av celebre gjester.

Vekseler og entreprenør Gottlieb A. Gedalia bodde i nr. 4 i årene 1850–1851.

Referanser 

Veier i København
Paris Saint-Germain Féminines

Paris Saint-Germain Féminines (PSG; 1991–) er en fransk fotballklubb for kvinner. Den tilhører samme idrettslag som herreklubben Paris Saint-Germain FC og har vært i Division 1 Féminine (toppdivisjonen) siden 2001, der de ble nummer to bak Olympique lyonnais (Lyon) i 2010–11, 2012–13, 2013–14 og 2014–15 og 2015–16. Mot Lyon tapte de også finalene i Coupe de France Féminine i 2008 og 2014, men vant i 2010 mot Montpellier og i 2018 mot Lyon. 

PSG slo ut Lyon i 16-delsfinalene av Mesterligaen i fotball for kvinner 2014/2015,  der PSG til slutt tapte selve finalen mot 1. FFC Frankfurt. I Mesterligaen i fotball for kvinner 2016/2017 fikk de sølv, på vei dit slo de ut LSK Kvinner Fotballklubb med 1–3 og 4–1 av 32-delsfinalen, der brasilianske Cristiane (født 1985) scoret tre.

Meritter 
Coupe de France Féminine (den franske cupen)
Mester: 2010, 2018
Andreplass: 2008, 2014, 2017, 2022

Norske spillere 

 Andrine Hegerberg (2018-2019)
 Karina Sævik (2019-2020)
 Celin Bizet Ildhusøy (2021- )

Referanser

Eksterne lenker
www.psg.fr (hjemmeside)

Fotballag i Frankrike
Kvinnefotballag
Giant Forest

Giant Forest er et område av Sequoia nasjonalpark i Sierra Nevada berømt for sine mammuttrær. Skogen ligger 1 800  moh i det vestlige Sierra Nevada i California, og dekker et område på 7,6 km². Giant Forest er den best tilgjengelige av mammuttreforekomstene, med 64 km skogstier.

Fem av verdens ti volummessig største trær ligger i denne skogen. Det største av disse er General Sherman-treet som måler 11,1 meter i diameter ved roten. Treet er oppkalt etter generalen William Tecumseh Sherman.

Området 

Giant Forest har et besøkssenter, Giant Forest Village. Skogen strekker seg østover fra senteret. Skogen ligger skjermet mot vind og har stabil tilførsel av nedbør. Dette er gunstig for skogsvekst, men er også ideelt for mygg.

Den vestlige skogstien i High Sierra som går fra Sierra Nevada til Mount Whitney begynner på Crescent Meadow parkeringsplass.

Andre vanlige trær er gullfuru, jeffreyfuru, sukkerfuru og vrifuru, samt coloradoedelgran og praktedelgran. Besøkende får ofte se mulhjort, douglasekorn, og svartbjørn. National Park Service advarer besøkende om ikke å etterlate mat i parkerte biler fordi bjørner kan ta seg inn og stjele maten.

Bemerkelsesverdige trær 

Noen av trærne i skogen av spesiell interesse er:
 General Sherman: I 1931 ble dette treet anslått å være verdens største. Det er i volum 1 487 m³. Toppen av Sherman er død. Høyden er 83,8 m. Største omkrets er 31,3 m. Den tykkeste greina er 2,1 m i diameter. 
 The President har et beregnet volum 1 278 m³, og er dermed litt mindre enn General Sherman, men er antagelig eldre, 3 200 år gammelt.
 Chief Sequoyah: Like ovenfor President-treet står det massive og svært imponerende Chief Sequoyah. Dette treet er ett av de mest påfallende knudrete trærne i skogen.
 Lincoln : Dette er den fjerde største tre med volum på 1 259 m³.
 Franklin: Selv om det er det åttende største treet i verden, blir dette treet lett oversett, kanskje fordi det står blant mange andre store trær. Dette treet har en store brannskade på den ene siden og en meget stor diameter 9,2 m.
 Monroe: Den tiende største treet i verden.
 General Pershing: Nedre stammen er massiv, og den øverste med døde grener.
 Column Tree : Om lag 91 m fra General Pershing er et annen stort mammuttre. Mangelen på grener gjør det til verdens fjortende største mammuttre.
 Adams Tree: Fra ca 27 m er stammen svært uregelmessig. Toppen er en labyrint av grener
 Cleveland Tree: Et av de 40 største mammuttrærne.
 Washington Tree: Tidligere anslått å være verdens nest største tre. En brann i 2003 og påfølgende snøstorm i 2005 ødela det meste av stammen og reduserte størrelsen, og det er ikke lenger eksepsjonelt.
 Hamilton: i Et stort tre med volum på 928,3 m³.
 Near Ed: Et annet tre med en imponerende omkrets i bunnen, 24,2 meter. Det ble målt i 1997 og hadde da et anslått volum på 858,9 m³.
 Hazelwood Tree: Et stort tre. I 1989 ble volumet målt til 1 025,9 m³. Selv om det ble redusert på grunn av lynnedslag i 2002, er det fortsatt i live.

Galleri

Eksterne lenker 
 National Park Service: Giant Forest Restoration Overview

Skoger
Californias geografi
Severdigheter i USA
Nicolae Soare

Alexandru Nicolae Soare (født 20. september 1991) er en rumensk friidrettsutøver som konkurrerer i maraton.

Han representerte Romania under Sommer-OL 2016 i Rio de Janeiro, der han ble nummer 127 i maratonløpet.

Han ble funnet positiv for meldonium (dopingstoff) i 2016.

Referanser

Eksterne lenker 
 

Rumenske maratonløpere
Deltakere for Romania under Sommer-OL 2016
Friidrettsutøvere under Sommer-OL 2016
Deltakere for Romania under EM i friidrett 2018
Tseveenravdan Byambajav

Dette er et mongolsk navn. Byambajav er fornavn, og Tseveenravdan er et patronymikon, ikke et etternavn.

 

Tseveenravdan Byambajav (også skrevet Tseveenravdangiin, født 7. juli 1990) er en mongolsk friidrettsutøver som konkurrerer i maraton. Han representerte Mongolia i Sommer-OL 2016 i Rio de Janeiro, der han ble nummer 130 i maratonløpet, og har bronse fra Asiamesterskapet i maraton 2017.

Idrettskarriere 
Tseveenravdan første registrerte maratonløp er Beijing International Marathon 2009, der han kom på 44.-plass. Han kom på 13.-plass i maraton i Asialekene 2010, og tiendeplass i Xiamen International Marathon i 2012. Han deltok i Sommeruniversiaden 2013 i Kazan, men fullførte ikke maratonløpet der. I Asialekene 2014 kom han på tiendeplass på 10.000 meter, og i Sommeruniversiaden 2015 kom han på ellevteplass på halvmaraton, med ny personlig rekord på 1:08:15. 

I 2016 kom han på 15.-plass i Seoul Marathon, andreplass i Ulaanbaatar Marathon og 19.-plass i Gold Coast Airport Marathon, og han deltok i Sommer-OL 2016, der han kom på 130.-plass. Året etter kom han på 14.-plass i Hong Kong Standard Chartered Marathon og 15.-plass i Seoul Marathon, og i VM i friidrett 2017 kom han på 46.-plass i maraton. Han kom på sjuendeplass i halvmaraton i Sommeruniversiaden 2017, og han fikk bronse på maraton i Asiamesterskapet i maraton 2017. 

Hans beste plasseringer i 2018 var niendeplass i Wuxi Marathon i Kina, og tiendeplass i Taiyuan Marathon i Kina og Bangsaen21 Half Marathon i Thailand. Han satte personlig rekord i Gold Coast Marathon, med 2.15.18, og han deltok i VM i friidrett 2019, der han kom på 40.-plass i maratonløpet. 

I 2021 representerte han Mongolia på maraton i Sommer-OL 2020 i Tokyo, og kom på 55. plass.

Referanser

Eksterne lenker 
 

Mongolske maratonløpere
Deltakere for Mongolia under Sommer-OL 2016
Friidrettsutøvere under Sommer-OL 2016
Deltakere for Mongolia under Sommer-OL 2020
Friidrettsutøvere under Sommer-OL 2020
Deltakere for Mongolia under VM i friidrett 2017
Deltakere for Mongolia under VM i friidrett 2019
Deltakere for Mongolia under VM i friidrett 2022
Derlis Ramón Ayala

Derlis Ramón Ayala (født 7. januar 1990) er en paraguayansk friidrettsutøver som konkurrerer i maraton.

Han representerte Paraguay under Sommer-OL 2016 i Rio de Janeiro, der han ble nummer 136 i maratonløpet.

Han deltok på maraton under VM i friidrett 2019 avholdt i Doha, Qatar, fullførte ikke.

Referanser

Eksterne lenker 
 

Paraguayanske maratonløpere
Deltakere for Paraguay under Sommer-OL 2016
Friidrettsutøvere under Sommer-OL 2016
Deltakere for Paraguay under Sommer-OL 2020
Friidrettsutøvere under Sommer-OL 2020
Deltakere for Paraguay under Panamerikanske leker 2019
Friidrettsutøvere under Panamerikanske leker 2019
Deltakere for Paraguay under VM i friidrett 2019
Federico Bruno

Federico Bruno (født 18. juni 1993) er en argentinsk friidrettsutøver som konkurrerer i maraton.

Han representerte Argentina under Sommer-OL 2016 i Rio de Janeiro, der han ble nummer 137 i maratonløpet.

Referanser

Eksterne lenker 
 

Argentinske maratonløpere
Deltakere for Argentina under Sommer-OL 2016
Friidrettsutøvere under Sommer-OL 2016
Fødsler i 1993
Deltakere for Argentina under VM i friidrett 2017
Argentinske mellomdistanseløpere
personer fra provinsen Entre Rios
Geir Jahren

Geir Morgan Jahren (født 10. april 1949 i Askim) er en norsk musiker, sanger, munnspillspiller, gitarist og låtskriver. Han er mest kjent som vokalist i det norske rockebandet Høst fra 1974 til oppløsningen i 1978. Etter dette har han spilt med bl.a. Kerrs Pink og Autumn Whispers.

Diskografi

Høst
Album
På sterke vinger (1974)
Hardt mot hardt (1976)
Extra! Extra! (1977)
Live & Unreleased (1994)
Singler
Sunday Morning/Last Trip (1977)
Stille timer (1988)

Kerrs Pink
Art of Complex Simplicity (1997)
Tidings (2002)

SixPack
SixPack (1998)

Deltar på
 Briskeby Records: The Alien Killer Orange – A Compilation of Scandinavian Progressive Rock (1997)
 NRK/Universal Music: Norsk Rocks Historie Vol. 5: Fra viserock til rock på norsk 1969-1977 (2004)
 Autumn Whispers: Cry of Dereliction Vol. II (2013)
 Wild Willy's Gang: Live for Real – 40 Years of Norwegian Rock History (2019)

Norske sangere
Norske gitarister
Norske munnspillspillere
Norske låtskrivere
Fødsler i 1949
Brasil under Panamerikanske vinterleker 1990

Brasil under Panamerikanske vinterleker 1990. Brasil deltok i de Panamerikanske leker som ble arrangert i Las Leñas, Argentina i perioden 16. og 22. september 1990.

Medaljer

Eksterne lenker 
 World, Continental and Intercontinental Games
 About the Games Pan American Games 

Brasil under de panamerikanske leker
Sport i Brasil i 1990
Argentina under Panamerikanske vinterleker 1990

Argentina under Panamerikanske vinterleker 1990. Argentina deltok i de Panamerikanske leker som ble arrangert i Las Leñas, Argentina i perioden 16. og 22. september 1990.

Medaljer

Eksterne lenker 
 World, Continental and Intercontinental Games
 About the Games Pan American Games 

Argentina under de panamerikanske leker
1990-årene i Argentina
Nibelungen (film)

Nibelungen (originaltittel: Die Nibelungen) er et tysk stumfilm-eventyr i to deler fra 1924 regissert av Fritz Lang.

Filmen ble i Tyskland først vist i to deler, Siegfried og Kriemhilds Rache, på 143 og 145 minutter respektivt.

I Norge ble de to delene vist nedklippet til én film. Aftenposten skrev 28. april 1925: "Den tyske film er her i Norge forkortet til under halvparten av dens længde. D.v.s. av de 8000 meter er det bare blit vel 3000 igjen." Om hva som ble fjernet nevnes; "Det heter at alle detaljer i filmen - detaljer som er mere nødvendig for tyskere end for et norsk publikum - er fjernet."

Filmen hadde norsk premiere 25. april 1925 og ble distribuert av UFA.

Medvirkende
Paul Richter – Siegfried
Margarete Schön – Kriemhild
Hans Adalbert Schlettow – Hagen von Tronje
Theodor Loos – kong Gunther
Hanna Ralph – Brunhild
Rudolf Klein-Rogge – kong Etzel
Rudolf Rittner – markgreve Rüdiger von Bechlarn
Bernhard Goetzke – Volker von Alzey
Gertrud Arnold – dronning Ute
Hans Carl Müller – Gerenot
Erwin Biswanger – Giselher
Frida Richard – runepiken
Hardy von Francois – Dankwart
Georg John:
smeden Mime
Alberich, Nibelungen
Blaodel, Etzels bror
Georg Jurowski – presten
Iris Roberts: en adelig gutt
Fritz Alberti – Dietrich von Bern
Hubert Heinrich – spillemannen Werbel
Georg August Koch – Hildebrandt
Annie Röttgen – Dietlind

Referanser

Eksterne lenker 
 

Tyske eventyrfilmer
Tyske fantasyfilmer
Tyske stumfilmer
Filmer fra 1924
Sort-hvitt-filmer
Filmer regissert av Fritz Lang
Imshaug stavkirke

Imshaug stavkirke var en tidligere kirke. Den lå ved gården Imshaug i Sørum, ikke langt fra Blakersund. Den var viet til jomfru Maria morgenen etter Blasi dag, altså 4. februar. Kirken er omtalt som Imishaughs kirkia i Biskop Eysteins jordebok (ca. 1400). Det antas at kirken ble nedlagt før eller omkring reformasjonen, for biskop Jens Nilssøn omtaler i sin visitasskildring Imisshoug capel som «aldeles øde».

Gjenstander fra kirken 
Tre bevarte planker fra den nedlagte kirken tyder på at det dreide seg om en stavkirke. Den ene planken, som har vært brukt i et stabbur, har rankeutskjæringer og er nå i Kulturhistorisk museum i Oslo, mens de to andre fortsatt finnes lokalt på gården. Et bevart hjulkors viser at det var kirkegård på stedet.

Referanser

Kilder 
 Imshaug, forsvunnet kirke i Norges kirker

Eksterne lenker
 

Revne stavkirker
Kulturminner i Lillestrøm
Tidligere kirker i Viken
Kirker i Lillestrøm
Derek Hawkins

Derek Hawkins (født 29. april 1989) er en britisk friidrettsutøver som konkurrerer i maraton.

Han representerte Storbritannia under Sommer-OL 2016 i Rio de Janeiro, der han ble nummer 114 i maratonløpet.

Referanser

Eksterne lenker 
 

Britiske maratonløpere
Deltakere for Storbritannia under Sommer-OL 2016
Friidrettsutøvere under Sommer-OL 2016
Fødsler i 1989
Segundo Jami

Segundo Jami (født 12. mai 1986) er en ecuadoriansk friidrettsutøver som konkurrerer i maraton.

Han representerte Ecuador under Sommer-OL 2016 i Rio de Janeiro, der han ble nummer 124 i maratonløpet.

Referanser

Eksterne lenker 
 

Ecuadorianske maratonløpere
Deltakere for Ecuador under Sommer-OL 2016
Friidrettsutøvere under Sommer-OL 2016
Deltakere for Ecuador under Panamerikanske leker 2019
Friidrettsutøvere under Panamerikanske leker 2019
Deltakere for Ecuador under VM i friidrett 2017
Hans Jensen Blom

Hans Jensen Blom (født 25. mai 1757 på Åkeren i Lårdal, død 26. januar 1808 på Falkum i Gjerpen) var en norsk kjøpmann, skipsreder, trelasthandler og sagbrukseier i Skien.

Han tilhørte slekten «Blom fra Skien» og var sønn av lensmann i Lårdal Jens Christophersen Blom og Susanne Paus. Hans far var sønn av lensmann i Lårdal Christopher Fredriksen Blom og Johanne Margrethe Ørn; hans mor var datter av kjøpmann i Risør, senere lensmann i Lårdal Christen Hansson Paus (sønn av sogneprest Hans Povelsson Paus) og Helene Høllen.

Han dro til sjøs som ung, ble skipper og skipsreder, og slo seg senere ned som kjøpmann og trelasthandler i Skien. Han bodde i en stor toetasjes bygård der hvor Skiens gamle rådhus senere holdt til. Han skal i yngre dager ha eid skipet «Den store Jacobus» og foretatt en i samtiden mye omtalt reise til Vestindia. Han eide også andre skip, bl.a. «Anna» som ble ført av brorsønnen Jens Chr. Blom. Han eide dessuten et sagbruk i Telemark som ble bestyrt av brorsønnen Ole Blom. Han opparbeidet en betydelig formue på slutten av 1700-tallet. Adjunkt Andreas Blom kaller ham «en for sit gode hjerte og sit vennesind ualmindelig afholdt og agtet mand».

Han var gift i første ekteskap med sin slektning på både Blom- og Paus-siden, Martha Paus (født 1761 på Håtveit i Lårdal, død 1786 i Skien), datter av skoginspektør i Øvre Telemark Cornelius Paus og sønnedatter av prokurator Paul Paus og Martha Blom. Svigerfaren var også hans fetter. De hadde fem barn. I andre ekteskap var han gift med Anne Kirstine Falkum (1776–1806), og fikk fem barn også i dette ekteskapet. I tredje ekteskap var han gift med Anne Cathrine Nielsen og hadde ingen barn.

Referanser

Norske skipsredere
Personer fra Tokke kommune
Personer fra Skien kommune
Fødsler i 1757
Dødsfall i 1808
Artikler i sjøfart-prosjektet
Linopteridius

Se Systematisk inndeling

Linopteridius er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Ganske små (ca. 5 millimeter), lange og tynne, matt brune trebukker. Hodet ser ut som en mellomting mellom typiske Cerambycinae og Lamiinae. Antennene er ganske tynne og omtrent så lange som kroppen. Pronotum er nærmest sylindrisk, mye lengre enn bredt. Dekkvingene er smale og parallellsidige.

Utbredelse 
Slekten har flest arter på Madagaskar, men også i det østlige og sørlige Afrika.

Systematisk inndeling  
Gruppen blir ofte slått sammen med Xystrocerini eller med Auxesini. Av og til plasseres den i underfamilien Lamiinae.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Psathyrini Villiers, 1954, Xystrocerini eller Auxesini  
 Slekten Linopteridius Fairmaire, 1896  
 Linopteridius africanus Villiers, 1972
 Linopteridius annulipes Breuning & Villiers, 1958  
 Linopteridius brunneus (Aurivillius, 1908)  
 Linopteridius fuscipleuris Fairmaire, 1896  
 Linopteridius hirsutus Breuning & Villiers, 1958  
 Linopteridius minimus Breuning & Villiers, 1958

Kilder 
 Liste over de fleste av artene, med utbredelsesdata 
 Bilde av Linopteridius brunneus

Eksterne lenker 
 

Cerambycinae
Dyr formelt beskrevet i 1896